**OBRAZAC 1**

Opština Zeta

Broj iz evidencije postupaka javnih nabavki: D22-426/24-674

Redni broj iz Plana javnih nabavki: 6

Mjesto i datum: Podgorica, 30.09.2024. godine

Na osnovu člana 53 stav 3 Zakona o javnim nabavkama („Službeni list CG“, br. 74/19 ,3/23 i 011/23) Opština Zeta objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

**Adaptacija Doma omladine u Matagužima**

Predmet nabavke se nabavlja:

🞎 kao cjelina

1. **POZIV ZA NADMETANJE[[1]](#footnote-1)**

1. Podaci o naručiocu;
2. Podaci o postupku i predmetu javne nabavke:
	1. Vrsta postupka,
	2. Predmet javne nabavke (vrsta predmeta, naziv i opis predmeta),
	3. Procijenjena vrijednost predmeta nabavke[[2]](#footnote-2),
	4. Način nabavke:
* Cjelina, po partijama,
* Zajednička nabavka,
* Centralizovana nabavka,
	1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
	1. Uslovi za učešće u postupku javne nabavke i posebni osnovi za isključenje,
	2. Kriterijum za izbor najpovoljnije ponude,
	3. Način, mjesto i vrijeme podnošenja ponuda i otvaranja ponuda,
	4. Rok za donošenje odluke o izboru,
	5. Rok važenja ponude,
	6. Garancija ponude
1. **TEHNIČKA SPECIFIKACIJA PREDMETA JAVNE NABAVKE[[3]](#footnote-3)**
2. Naziv i opis predmeta nabavke u cjelini, po partijama i stavkama sa bitnim karakteristikama
3. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora
4. **DODATNE INFORMACIJE O PREDMETU I POSTUPKU NABAVKE[[4]](#footnote-4)**

**Procijenjena vrijednost predmenta nabavke:[[5]](#footnote-5)**

🞎 **Procijenjena vrijednost predmeta nabavke bez zaključivanja okvirnog sporazuma**:

🞎 kao cjeline je 264.709,05 €.

Obrazloženje razloga zašto predmet nabavke nije podijeljen na partije:[[6]](#footnote-6)

Predmet javne nabavke je definisan kao cjelina i ne može se dijeliti po partijama.

**PODACI O NARUČIOCIMA KOJI ZAKLJUČUJU ZAJEDNIČKU NABAVKU**

Nije primjenljivo.

**PODACI O NARUČIOCIMA KOJI SU UKLJUČENI U CENTRALIZOVANU NABAVKU**

Nije primjenljivo.

**NAČIN SPROVOĐENJA ELEKTRONSKE AUKCIJE**

Nije primjenljivo.

**ELEKTRONSKI KATALOG**

Nije primjenljivo.

**PONUDA SA VARIJANTAMA**

Mogućnost podnošenja ponude sa varijantama

🞎 Varijante ponude nijesu dozvoljene i neće biti razmatrane.

**REZERVISANA NABAVKA**

🞎 Ne

1. **NAČIN UTVRĐIVANJA EKVIVALENTNOSTI**

Nije primjenljivo.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1. je vršio neprimjeren uticaj u smislu člana 38 stav 2 tačka 1 ovog zakona;
2. postoji sukob interesa iz člana 41 stav 1 tačka 2 ili člana 42 ovog zakona;
3. ne ispunjava uslov iz člana 99 ovog zakona;
4. ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5. nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6. postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7. nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8. postoji drugi razlog propisan ovim zakonom.
9. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

🞎 garanciju za dobro izvršenje ugovora, za slučaj povrede ugovornih obaveza u iznosu od 10% od ukupne vrijednosti ugovora sa PDV-om i sa rokom važenja 8 dana dužim od roka za izvođenje radova, kojom bezuslovno i neopozivo garantuje potpuno i savjesno izvršenje ugovorenih obaveza.

Izvođač je dužan da najkasnije 10 dana prije isteka roka važnosti garancije za dobro izvršenje ugovora, dostavi Naručiocu:

🞎 garanciju za otklanjanje nedostataka u garantnom roku, u iznosu od 5% od ugovorene vrijednosti izvedenih radova, sa rokom važenja do isteka garantnog roka, za slučaj da u garantnom roku ne ispuni obaveze na koje se garancija odnosi, kojom bezuslovno i neopozivo garantuje potpuno i savjesno izvršenje ugovorenih obaveza za vrijeme trajanja garantnog roka.

U skladu sa članom 131 stav 1 Zakona o planiranju prostora i izgradnji objekata (“Službeni list Crne Gore broj 064/17 i 44/2018“) i Uredbom o minimalnoj sumi osiguranja od profesionalne odgovornosti u oblasti izgradnje objekata (“Službeni list Crne Gore”, br.068/17 ), Izvođač je dužan je da prije početka radova zaključi ugovor o osiguranju od profesionalne odgovornosti za štetu koja može da nastane Naručiocu i trećim licima od izvođenja ugovorenih radova i da Naručiocu preda polisu osiguranja od profesionalne odgovornosti na iznos od 500.000,00 eura, sa rokom važenja trideset dana duže od tehničkog prijema objekta.

Ako Izvođač ne preda Naručiocu polisu osiguranja od profesionalne odgovornosti, Naručilac će aktivirati garanciju za dobro izvršenje ugovora i jednostrano raskinuti ugovor.

U polisi mora tačno biti navedeno da se odnosi na predmetnu javnu nabavku.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[7]](#footnote-7):

🞎 odnos cijene i kvaliteta

1. **Ponude po parametru cijena vrednovaće se na sljedeći način:**

Maksimalan broj bodova po ovom parametru je 90

Broj bodova po parametru cijena određuje se po formuli:

**C= (Cmin/Cp)x90**

đe je:

C – broj bodova za ponuđenu cijenu,

Cmin – najniža ponuđena cijena (bez PDV-a),

Cp – ponuđena cijena (bez PDV-a),

90 – maksimalni broj bodova po ovom parametru.

1. **Ponude po parametru kvalitet vrednovaće se na sljedeći način:**

Najkraći ponuđeni rok izvođenja radova dobija maksimalni broj bodova 10.

Bodovi za ostale ponude se obračunavaju proporcijalno u odnosu na najkraći ponuđeni rok izvođenja radova po formuli: Broj bodova (K) = Najkraći ponuđeni rok izvođenja radova / ponuđeni rok izvođenja radova x 10. Ponuđač je dužan da u ponudi navede rok izvođenja radova, iskazan u cijelim danima. Rok izvođenja radova je maksimalno 60 kalendarskih dana od dana uvođenja Izvođača u posao. Izvođač će biti uveden u posao u roku od 10 dana od dana prijave radova nadležnom ministarstvu. Ponuđač je dužan da navede rok izvođenja radova iskazan u kalendarskim danima.

Ponuđač sa najvećim ukupnim brojem bodova (U) dobijenim zbirom oba parametra (U =C + K) biće izabran kao najpovoljniji.

1. **JEZIK PONUDE**

Ponuda se sačinjava na:

🞎 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom.

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 16.10.2024. godine do 10:00 sati.

Otvaranje ponuda održaće se dana 16.10.2024. godine u 10:00 sati.

Garancija ponude podnosi se u elektronskom obliku putem ESJN.

Ako ponuđač ne može da garanciju ponude podnese u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu neposredno ili putem pošte, preporučenom pošiljkom najkasnije prije isteka roka za podnošenje ponuda.

🞎 Dio ponude koje se ne dostavlja preko ESJN-a, a odnosi se na garanciju ponude dostavlja se:

* neposrednom predajom na arhivi naručioca na adresi Opština Zeta, Glavna gradska ulica br.89 Anovi, 81304 Golubovci
* preporučenom pošiljkom sa povratnicom na adresi Opština Zeta, Glavna gradska ulica br.89 Anovi, 81304 Golubovci,

radnim danima od 08:00 do 15:00 sati, zaključno sa danom 16.10.2024. godine do 10:00 sati.

Napomena: U ovom slučaju, original garancije ponude u pisanom obliku se dostavlja u koverti, na kojoj se navodi: naziv i sjedište naručioca, broj tenderske dokumentacije za koju se podnosi garancija, naziv, sjedište i adresa ponuđača i naznake "garancija ponude" i "ne otvaraj prije roka za otvaranje ponuda".

1. **USLOVI ZA AKTIVIRANJE GARANCIJE PONUDE[[8]](#footnote-8)**

Garancija ponude će se aktivirati ako ponuđač:

1) odustane od ponude u roku važenja ponude i/ili

 2) odbije da zaključi ugovor o javnoj nabavci ili okvirni sporazum.

1. **TAJNOST PODATAKA**

Tenderska dokumentacija sadrži tajne podatke

🞎 ne

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:[[9]](#footnote-9)

Izvođač je dužan da prije početka radova preda stručnom nadzoru rješenje o imenovanju ovlašćenog inženjera koji će rukovoditi građenjem na objektu u cjelini.

Izvođač će imenovati ovlašćenog inženjera iz ponude, u cilju izvršenja funkcija koje su navedene. Izvođač ne smije, bez prethodnog pristanka Stručnog nadzora i Naručioca, povući imenovanje ili imenovati zamjenu. Stručni nadzor će, na zahtjev Izvođača, uz prethodnu saglasnost Naručioca, odobriti predložene zamjene ako su njihove odgovarajuće kvalifikacije i sposobnosti suštinske jednake ili bolje od onih koje su navedene u ponudi. Stručni nadzor će predložiti Izvođaču da zamjeni lice koje je član osoblja Izvođača, ili radne snage, uključujući i Glavnog inženjera, navodeći razloge, u slučajevima kada to lice: a) uporno nastavlja s lošim ponašanjem ili nedostatkom pažnje, b) nekompetentno ili nemarno obavlja svoje dužnosti, c) se ne pridržava odredaba Ugovora, ili d) nastavlja s aktivnostima koje ugrožavaju bezbednost, zdravlje ili zaštitu životne sredine. Izvođač će preuzeti obavezu da lice napusti gradilište i da više ne bude u vezi sa radovima iz ugovora.

Izvođač je dužan da na gradilištu preduzme mjere radi obezbjeđenja sigurnosti izvedenih radova susjednih objekata i radova, opreme, uređenje, instalacija, radnika, saobraćaja, okoline i imovine i sve mjere zaštite u skladu sa Zakonom o zaštiti na radu (“Sl. list Crne Gore” broj 34/14 i 44/18).

Neposredno je odgovoran i dužan nadoknaditi sve štete koje izvođenjem ugovorenih radova pričini trećim licima ili imovini.

Troškove sprovođenja mjera zaštite snosi Izvođač.

Izvođač je u obavezi Naručiocu nadoknaditi sve štete koje treća lica eventualno ostvare od Naručioca.

Sva lica zaposlena na gradilištu za izvršenje radova iz ovog Ugovora imaju biti osigurana od Izvođača o njegovom trošku za sve povrede na radu ili nesreće na poslu.

Ovim osiguranjem moraju biti obuhvaćena sva lica u službi Naručioca i Izvođača.

Naručilac neće biti odgovoran za bilo koje odštete ili kompenzacije koje se imaju isplatiti za bilo kakve povrede osiguranih lica.

Izvođač ima pravo da zahtijeva produženje ugovorenog roka za izvođenje radova u slučaju koji nije izazvan njegovom krivicom, a u kome je zbog promijenjenih okolnosti ili neispunjavanja obaveza od strane Naručioca bio spriječen da izvodi radove. Produženje roka određuje se prema trajanju spriječenosti, s tim što se rok produžava i za vrijeme potrebno za ponovno otpočinjanje radova i za eventualno pomjeranje radova u nepovoljnije godišnje doba. Kao situacije odnosno razlozi, zbog kojih se, može zahtijevati produženje roka, smatraju se, naročito: prirodni događaji (požar, poplava, zemljotres, izuzetno loše vrijeme koje je neubičajeno za godišnje doba i za mjesto na kome se radovi izvode i sl.).

Naručilac nije dužan da uzme u obzir ovakve situacije, osim ako ga Izvođač u roku od 3 dana po otpočinjanju i nastajanju ovakvih situacija, ili onda čim je to praktično bilo moguće, nije pismenim putem upoznao sa potpunim detaljima svog zahtjeva za produženje roka na koje po svom mišljenju ima pravo, i to tako da zahtjev može na vrijeme da bude provjeren. Sve promjene roka za izvršenje radova moraju biti pismeno odobrene od strane naručioca.

Izvođač ne može zahtijevati produženje roka zbog promijenjenih okolnosti koje su nastupile po isteku roka za izvođenje radova.

Izvođač ima pravo na produženje roka onoliko dana koliko su trajali posebni uslovi (uzima se duži period jednog ukoliko su paralelno postojala oba uslova).

Izvođаč je dužаn dа omogući bezbjedno odvijanje saobraćaja na mjestu izvođenja radova privremenom signalizacijom i da istu ukloni čim prestanu razlozi zbog kojih je postavljena.

Izvođač je dužan da o svom trošku otkloni sve nedostatke, koji se pokažu u toku garantnog roka, u roku od 5 dana od dana dostavljanja zahtjeva za otklanjanje nedostataka, od strane Naručioca.

U slučaju postojanja podugovarača, Izvođač može tokom izvršenja ugovora uz saglasnost naručioca, da: 1) zamijeni podugovarača za dio ugovora o javnoj nabavci koji je prethodno zaključio sa podugovaračem; 2) angažuje jednog ili više novih podugovarača čiji ukupni udio ne može biti veći od 30% vrijednosti ugovora o javnoj nabavci bez PDV-a; 3) preuzme izvršenje dijela ugovora o javnoj nabavci koji je prethodno zaključio sa podugovaračem. Uz zahtjev za saglasnost, Izvođač dostavlja podatke i dokumenta za dokazivanje ispunjenosti obaveznih uslova, uslova za obavljanje djelatnosti i uslova stručno-tehničke sposobnosti za novog podugovarača. Naručilac neće dati saglasnost Izvođaču ako: 1) novi podugovarač ne ispunjava uslove iz prethodnog stava ovog člana; 2) ponuđač ne ispunjava uslove za obavljanje djelatnosti i uslove stručne i tehničke sposobnosti za dio predmeta nabavke čije izvršenje preuzima.

Ako Izvođač svojom krivicom ne završi predmetne radove u ugovorenom roku, dužan je Naručiocu platiti na ime ugovorene kazne penale 2 ‰ (jedan promil) od ugovorene cijene svih radova za svaki dan prekoračenja ugovorenog roka završetka radova. Visina ugovorene kazne ne može preći 10% od ugovorene cijene radova. Strane ugovora ovim ugovorom isključuju primjenu pravnog pravila po kojem je Naručilac dužan saopštiti Izvođaču po zapadanju u docnju da zadržava pravo na ugovorenu kaznu, te se smatra da je samim padanjem u docnju Izvođač dužan platiti ugovorenu kaznu bez opomene Naručioca, a Naručilac ovlašćen da ih naplati - odbije na teret Izvođačevih potraživanja za izvedene radove na objektu koji je predmet ovog ugovora ili od bilo kojeg drugog Izvođačevog potraživanja od Naručioca, s tim što je Naručilac o izvršenoj naplati - odbijanju, dužan obavijestiti Izvođača; Plaćanje ugovorene kazne ne oslobađa Izvođača obaveze da u cjelosti završi i preda radove; Ako Naručiocu nastane šteta zbog prekoračenja ugovorenog roka završetka radova u iznosu većem od ugovorene i obračunate kazne, tada Naručilac ima pravo i na naknadu štete u iznosu koji prelazi visinu ugovorene kazne.

Naručilac će raskinuti ugovor o javnoj nabavci ako:

1)nastupe okolnosti koje za posljedicu imaju bitnu izmjenu ugovora koja iziskuje sprovođenje novog postupka javne nabavke;

2) nastupi neki razlog koji predstavlja osnov za obavezno isključenje iz člana 108 ZJN ili iz člana 110 ZJN, koji je predviđen tenderskom dokumentacijom .

Naručilac ima pravo da jednostrano raskine Ugovor o javnoj nabavci i aktivira Garanciju za dobro izvršenje ugovora, u slučaju da Izvođač:

1) prilikom realizacije ugovora ne dostavi Naručiocu tehničku dokumentaciju kojom će dokazati da kvalitet ponuđenog materijala i opreme odgovara zahtijevanim tenderskom dokumentacijom;

2) napusti radove ili na neki drugi način jasno ispolji svoju namjeru da ne nastavi sa izvršavanjem svojih ugovornih obaveza;

3) ne izvršava svoje obaveze u rokovima i na način predviđen ugovorom o javnoj nabavci;

4) u posao uvede firmu koja se u ponudi ne pojavljuje kao ponuđač, član zajedničke ponude, ili kao podugovarač radova.

Izvođač će jednostrano raskinuti Ugovor ako Naručilac ne plaća Izvođaču u rokovima i na način predviđen Ugovorom.

U slučaju jednostranog raskida ugovora, Izvođač je dužan da u građevinski dnevnik upiše konstataciju kada je prestao da izvodi radove koji su predmet ugovora.

Izvođač je dužan da nakon raskida ugovora vrati dokumentaciju koja mu je od strane naručioca dostavljena za izvodjenje radova.

Ukoliko dođe do raskida Ugovora i prekida radova, Naručilac i Izvođač su dužni da preduzmu potrebne mjere da se izvedeni radovi zaštite od propadanja. Troškove zaštite radova snosi ugovorna strana čijom krivicom je došlo do raskida Ugovora odnosno do prekida radova.

Količinu izvedenih radova nakon završetka svake pojedine pozicije utvrđuje Izvođač u prisustvu Stručnog nadzora i podatke unosi u građevinsku knjigu. Podaci unešeni u građevinsku knjigu na prethodno navedeni način služe kao osnova za izradu privremenih mjesečnih situacija, odnosno okončane situacije.

Naručilac i Izvođač su saglasni da sastavni dio ugovora čine:

- Tenderska dokumentacija (koja uključuje i tehničku specifikaciju),

- Ponuda Izvođača,

- Sredstva finansijskog obezbjeđenja ugovora:

- Garancija za dobro izvršenje ugovora

- Polisa osiguranja od profesionalne odgovornosti

- Garancija za otklanjanje nedostataka u garantnom roku

- Dinamički plan

Na sve što nije regulisano odredbama ovog ugovora, primijeniće se odredbe Zakona o planiranju prostora i izgradnji objekata („Službeni list Crne Gore“, br. 64/2017, 44/2018, 63/2018, 11/2019-ispr., 82/2020, 086/22 i 004/23), i Zakona o obligacionim odnosima („Sl. list Crne Gore“, broj 47/08) koje su primjenljive i odnose se na ugovor o izvođenju radova

Ugovor o javnoj nabavci koji je zaključen uz kršenje antikorupcijskog pravila u smislu člana 38 stav 3 Zakona o javnim nabavkama („Službeni list CG“, br. 74/19, 3/23 i 11/23)) ništav je.

Ugovorne strane su saglasne da eventualne sporove povodom ovog ugovora rješavaju sporazumom. U protivnom, spor će rješavati sud u Podgorici.

🞎Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 Zakona o javnim nabavkama:

1) ako su izmjene, bez obzira na njihovu vrijednost izraženu u novcu, predviđene tenderskom dokumentacijom i ugovorom o javnoj nabavci i uključuju izmjenu cijene ili varijante, sa utvrđenim obimom i prirodom mogućih izmjena ili varijanti, kao i uslovima u kojima se izmjene mogu vršiti, pod uslovom da se ugovorom ne predviđaju izmjene kojima se mijenja ukupna priroda ugovora o javnoj nabavci, a povećanje vrijednosti ugovora nije veće od 20% vrijednosti prvobitnog ugovora,

2) radi nabavke dodatnih roba, usluga ili radova, koji su postali neophodni, a koji nijesu bili uključeni u prvobitni ugovor o javnoj nabavci, ako promjena privrednog subjekta sa kojim je zaključen ugovor nije moguća iz ekonomskih ili tehničkih razloga, kao što su zahtjevi kompatibilnosti sa postojećom opremom, uslugama ili radovima nabavljenim u okviru prvobitne nabavke i može da prouzrokuje značajne poteškoće ili znatno povećavanje troškova za naručioca a povećanje vrijednosti ugovora nije veće od 20% vrijednosti prvobitnog ugovora,

 3) kada je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora a povećanje vrijednosti ugovora nije veće od 20% vrijednosti prvobitnog ugovora,

3a) kad je potreba za izmjenom ugovora nastala zbog okolnosti koje naručilac u vrijeme zaključivanja ugovora nije mogao da predvidi, a izmjenom se ne mijenja priroda ugovora već se vrši samo smanjenje ugovorene vrijednosti,

3b) kad se vrši zamjena podugovarača, u skladu sa članom 128 st. 10, 11 i 12 ovog zakona,

 4) ako privrednog subjekta nakon restrukturiranja, uključujući preuzimanje, spajanje, kupovinu ili stečaj, zamjenjuje u potpunosti ili djelimično novi pravni sljedbenik, odnosno privredni subjekat, koji ispunjava prvobitno određene uslove zaključenog ugovora o javnoj nabavci, a izmjene su predviđene tenderskom dokumentacijom, pod uslovom da se ne vrše druge bitne izmjene ugovora iz člana 150 stav 2 ovog zakona.

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a

1. **IZJAVA NARUČIOCA O NEPOSTOJANJU SUKOBA INTERESA**

Opština Zeta

Broj: D22-426/24-674/1

Mjesto i datum: Anovi, 30.09.2024. godine

U skladu sa članom 43 stav 1 Zakona o javnim nabavkama („Službeni list CG”, br. 74/19 , 3/23 i 011/23),

**Izjavljujem**

da u postupku javne nabavke redni broj 6 iz Plana javne nabavke broj 19178 od 13.09.2024. godine, za nabavku radova na adaptaciji Doma omladine u Matagužima, nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

 Ovlašćeno lice naručioca,

 predsjednik Mihailo Asanović, \_\_\_\_\_\_\_\_\_\_\_\_\_\_\_\_\_ *s.r.*

 Službenik za javne nabavke,

Dijana Milačić \_\_\_\_\_\_\_\_\_\_\_\_\_\_\_\_ *s.r.*

Lice koje je učestvovalo u planiranju javne nabavke,

Aleksandsar Marković \_\_\_\_\_\_\_\_\_\_\_\_\_\_\_\_ *s.r.*

Član komisije za sprovođenje postupka javne nabavke

 Lazar Bošković \_\_\_\_\_\_\_\_\_\_\_\_\_\_\_\_ *s.r.*

Član komisije za sprovođenje postupka javne nabavke,

Sanja Anđušić \_\_\_\_\_\_\_\_\_\_\_\_\_\_\_\_ *s.r.*

Član komisije za sprovođenje postupka javne nabavke,

Dijana Milačić \_\_\_\_\_\_\_\_\_\_\_\_\_\_\_\_ *s.r.*

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava:

 1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

 2) u roku od deset dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

 3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje ponuda kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko je predmet nabavke podijenjen na partije ovaj dio brisati [↑](#footnote-ref-6)
7. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-7)
8. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-8)
9. U ovom dijelu moguće je i predvidjeti raskid ugovora, ugovorne kazne i ostale elemente ugovora [↑](#footnote-ref-9)